मनुष्याणां सहस्रेषु...



श्लोकः 

मनुष्याणां सहस्रेषु कश्चिद्यतति सिद्धये ।
यततामपि सिद्धानां कश्चिन्मां वेत्ति तत्त्वतः ॥ ३ ॥

अयं भगवद्गीतायाः सप्तमोध्यायस्य ज्ञानविज्ञानयोगस्य तृतीयः(३) श्लोकः ।

पदच्छेदः
मनुष्याणां सहस्रेषु कश्चित् यतति सिद्धये यततामपि सिद्धानां कश्चित् मां वेत्ति तत्त्वतः ॥ ३ ॥

अन्वयः
मनुष्याणां सहस्रेषु कश्चित् सिद्धये यतति । यततामपि सिद्धानां कश्चित् मां तत्त्वतः वेत्ति ।

शब्दार्थः 
मनुष्याणाम् = मानवानाम्
सहस्रेषु  	 = सहस्रेषु
कश्चित् = कोऽपि
सिद्धये = सिद्ध्यर्थम्
यतति = प्रयत्नं करोति
यतताम् अपि = प्रयत्नं कुर्वताम् अपि
सिद्धानाम् = ज्ञानिनाम्
कश्चित् = कोऽपि
माम् = माम्
तत्त्वतः = यथावत्
वेत्ति = जानाति ।

अर्थः 
वस्तुतः अहं दुर्ज्ञेयः अस्मि । बहुषु मानवेषु कोऽपि सिद्ध्यर्थं प्रयत्नं करोति । तेन प्रयत्नेन च ये सिद्धिं प्राप्नुवन्ति तेषु अपि कश्चिदेव मां यथावत् ज्ञातुं शक्नोति ।

बाह्यसम्पर्कतन्तुः

 03
श्टब्स् संस्कृतसम्बद्धाः
श्रीमद्भगवद्गीतायाः श्लोकाः
सर्वे अपूर्णलेखाः
न प्राप्तः गीतासम्बद्धभाषानुबन्धः
सर्वे न प्राप्ताः भाषानुबन्धाः

सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः